850 आवास के आवेदकों के ऑनलाइन किए रजिस्ट्रेशन
भास्कर न्यूज | भैंसरोडगढ़ रावतभाटा
पंचायतसमिति भैंसरोडगढ़ में ग्राम सेवक पदेन सचिवों की समीक्षा बैठक में प्रधानमंत्री आवास योजना में आवेदकों के स्वीकृत कार्य प्रारंभ कराने के निर्देश दिए गए। बीडीओ डॉ. भानू मौली मौर्य ने बताया कि पंचायत समिति की 25 पंचायतों में 889 आवास का लक्ष्य दिया गया है। 850 आवेदकों के रजिस्ट्रेशन ऑनलाइन कर दिए गए हैं। 425 की स्वीकृति जारी की गई है। अभी 120 आवासों का कार्य प्रारंभ किया गया है। शेष सभी आवासों का कार्य प्रारंभ कराने के निर्देश दिए। उन्होंने बताया कि लक्ष्य के मुकाबले डेढ़ गुना रजिस्ट्रेशन करना है। इससे आगामी वर्ष 2018- 2019 में शेष आवेदकों के आवेदन रजिस्ट्रेशन किए जा सके।
2011-12 से शेष आवासों को पूर्ण कराएं-पंचायत समिति क्षेत्र की पंचायतों में वर्ष 2011-12 से आवासों का कार्य प्रारंभ किया गया। उसमें से 349 आवास अभी तक बकाया हैं, जिसमें से 152 विवादित बताए गए हैं। उनका कार्य भी 31 मार्च तक पूर्ण कराने के निर्देश दिए गए। ग्राम पंचायत लाभार्थी की सहमति से विवादित आवास का कार्य कराने के प्रस्ताव पंचायत समिति को भेजकर पूरा करा सकती है। बैठक में सचिवों को पंचायतों में हुए कार्यो का समायोजन कराने के निर्देश दिए गए। इसके लिए जिला स्तर पर 15 मार्च को केंप लगाया जाएगा।
बीपीएल क्रमांक जोड़ें-क्षेत्र में जिन को प्रधानमंत्री पेंशन योजना में पेंशन राशि दी जा रही है और जो बीपीएल श्रेणी में हैं, उनके बीपीएल क्रमांक दर्ज कर सूची 10 मार्च तक पंचायत समिति में जमा कराने के लिए कहा। जिन्हें 15 मार्च तक दर्ज कर पेंशन केंद्रीय योजना से दिलाई जाएगी। बैठक में शेष पंचायतों को 15 मार्च तक ओडीएफ कराने के लिए कहा गया।ग्राम पंचायत विकास नियोजन की कराएं फीडिंग-क्षेत्र की ग्राम पंचायतों में वर्ष 2015-16-2016-17 में ग्राम पंचायत विकास योजना में जो कार्य कराए गए हैं। उनकी फीडिंग कराएं। 2017-18 की वार्षिक कार्य योजना बनाने के लिए 20 मार्च के बाद ग्राम सभाएं आयोजित की जाने के लिए कहा गया। बैठक में मनरेगा एईएन सुरेशगिरी गोस्वामी, पंचायत प्रसार अधिकारी सत्येंद्र सिसोदिया, शिवसिंह, उपकोषाधिकारी सुरेशचंद काबरा सहित सचिव मौजूद थे।
योजना
hin_Deva bho_Deva hin_Deva hin_Deva hin_Deva hin_Deva